Mlynčeky

Mlynčeky (, ) sú obec na Slovensku v okrese Kežmarok. Od Kežmarku sú vzdialené asi 6 km. 

V obci sa nachádza rímskokatolícky Kostol svätého Jána Krstiteľa z roku 1968.

Na mieste dnešnej obce pred tristo rokmi ako prvé vybudovali kežmarské mestské mlyny a hostinec. Neskôr pribudlo osídlenie rodín zo Ždiaru. Muži vracajúci sa z práce v Amerike sa chceli usadiť na nedotknutom kuse zeme. Gustáv Szelenyi, ktorý vybudoval veľký mlyn zachovaný do polovice 20. storočia, im predal pozemky a Ždiarania sa tu usadili. Neskôr, v 19. storočí sa Mlynčeky začali meniť na vysokotatranskú kúpeľnú osadu s plánovaným trolejbusovým spojením z Kežmarku. Po čase miestne kúpele zanikli. Mlynčeky získali samostatnosť v roku 1956, dovtedy bolo územie dnešnej obce súčasťou mesta Kežmarok. 

Obec Mlynčeky dnes ponúka rekreáciu a ubytovanie priamo na úpätí Vysokých Tatier.

Referencie 

 
Obce okresu Kežmarok